
KAUNO R. NEVERONIŲ LOPŠELIO - DARŽELIO 
2022 METŲ VEIKLOS ATASKAITA

VADOVO ŽODIS 

Kauno r. Neveronių lopšelio-darželio (toliau – Darželio) prioritetas – visapusiškas ugdymo kokybės ir ugdymo(si) aplinkos gerinimas.
2022 m. buvo vykdomos strategijoje numatytos veiklos, susijusios su ugdymo programų įvairove, šiuolaikišku apsirūpinimu.
Siekiant ugdymosi kokybės, siekta modernizuoti ir individualizuoti ugdymo turinį: analizuota ir atnaujinta individuali ikimokyklinio ugdymo programa. Dalyvauta priešmokyklinio ugdymo programų atnaujinimo mokymuose: skaitmeninio ugdymo turinio kūrimas ir diegimas “Kaip kūrybiškai ir kokybiškai įgyvendinti atnaujintą priešmokyklinio ugdymo programą“. Pravestos 4 atviros veiklos. Dalyvauta  respublikiniuose konkursuose ir parodose: gabių vaikų darbeliai išsiųsti į daugiau kaip 20 kūrybiškumą skatinančių konkursų, parodų, projektų. Darželio pedagogai išklausėvirš 700 val. seminarų įvairiomis ugdymo temomis.
Gerinant ugdymo(si) aplinką –  baigtas įgyvendinti 2021-2022 metais vykęs darželio kapitalinis remontas.  2022 m. rugsėjo 1 d. savo mažuosius ugdytinius darželis pasitiko visiškai atnaujintomis vidaus ir lauko erdvėmis. Dėl vidaus perplanavimo atsirado galimybė dar vienai  15 vietų grupei. Įrengtas sensorinis (pojūčių) kambarys. Vidaus erdvėse  įsikūrė salė,  7 ugdymo grupės, kuriose  pasirūpinta naujais baldais bei žaislais,  judesiui ir tyrinėjimams (STEAM) skirtomis erdvėmis. Atnaujintos bei naujausia įranga aprūpintos maisto gaminimo patalpos.
 Judėjimo negalią turintiems  ugdytiniams įrengtas  įvažiavimo tiltelis (pandusas) bei liftas. Lauke įrengta lauko klasė su interneto ryšiu. Atnaujintos lauko žaidimų aikštelės kur vyksta įvairūs pažintiniai, sportiniai bei meniniai užsiėmimai bet kokiu oru. Paklota nauja veja. 

MOKYKLOS METINIO VEIKLOS PLANO ĮGYVENDINIMO ANALIZĖ


	Tikslai, uždaviniai
	Atlikti darbai, veiklos rezultatų kiekybiniai ir kokybiniai rodikliai

	1. Tikslas.  Siekti visapusiškos ugdymo kokybės.

	1.1.Uždavinys. Per ugdymo turinio individualizavimą ir diferencijavimą siekti visapusiško vaiko ugdymo.
	Svarbiausi rezultatai ir rodikliai:
· Organizuota 130 individualių susitikimų su ugdytinių tėvais, siekiant įvertinti vaikų pasiekimus ir numatyti ugdymo(si) gaires. Tėvai informuoti apie vaikų sėkmę ir daromą pažangą, įgalinti suprasti kompetencijų, sukuriančių prielaidas konkretiems įgūdžiams atsirasti, reikšmę.
· Vaiko gerovės komisija apsvarstė bei į Kauno rajono pedagoginę ir psichologinę tarnybą sutrikimų nustatymams nusiuntė 20 vaikų.  Visi sutrikimai buvo patvirtinti.
· 20% pedagogų dalyvavo priešmokyklinio ugdymo programų atnaujinimo mokymuose: skaitmeninio ugdymo turinio kūrimas ir diegimas: „Kaip kūrybiškai ir kokybiškai įgyvendinti atnaujintą priešmokyklinio ugdymo programą“.
· 100 % pedagogų kartu su ugdytiniais dalyvavo įvairiuose  respublikiniuose, rajoniniuose projektuose, konkursuose: respublikiniame ikimokyklinio ir priešmokyklinio amžiaus vaikų, pedagogų ir ugdytinių tėvelių virtualiose kūrybinių darbų parodose „Kalėdinis eglutės žaisliukas“,  „Rudeninis lapas“, „Ledo paveikslai”, „Keliu vėliavą Lietuvai”, „Apsaugosiu Tave, Žeme”, „Mūsų dovana tau, Lietuva”, „Draugystė – didžiausias turtas“, „Šviesk, žibinte, kad žemėje būtų šviesu“, „Draugystė širdelėje plazdena“. 
· 40 %  pedagogų tęsia dalyvavimą respublikiniame virtualiame ikimokyklinio ir priešmokyklinio amžiaus vaikų kūrybiniame projekte „Mano geriausias draugas- Kimochi‘s“: „Socialinių emocinių įgūdžių ugdymas integruojant Kimochis programą“, „Kimochis programos socialinių emocinių įgūdžių ugdymo veiklų rengimas ir vedimas. Kimochis programos galimybės” (II modulis).
· -	40 %  pedagogų dalyvavo respublikiniame virtualaus, kūrybinio ikimokyklinio ir priešmokyklinio ugdymo įstaigų emocinės ir kalbinės raiškos projekte „Mūsų naujieji draugai“
· Organizuotos trys rajoninės veiklos: kasmetinė Kauno rajono ikimokyklinio ir priešmokyklinio amžiaus vaikų ir jų mokytojų akcija „Sportuojantis darželis. Lanko diena.“, skirta Kūno kultūros ir sporto dienai bei foto parodos „Raidelės gamtoje“, „Žiemos delne“.
· 100% pedagogų dalyvavo Kauno r. savivaldybės lyderių laiko 3 pokyčių projekto „Pozityvioji komunikacija ugdymosi rezultatams“ renginiuose: Neveronių lopšelio-darželio kūrybinių darbų iš gamtinių žaliavų parodoje „Sausa šakelė, tai verbų puokštelė“  bei Karmėlavos lopšelio-darželio „Žilvitis“ projekte „Gerumo sparnai“
· 100% pedagogų dalyvavo visuotinėje pilietinėje iniciatyvoje „Atmintis gyva, nes liudija“,  pilietinėje iniciatyvoje, skirtoje Tarptautinei tolerancijos dienai paminėti bei pilietinėje iniciatyvoje „Nenurašau, o palaikau“, skirtai Pasaulinei Dauno sindromo dienai.
· Pravestos 4 atviros veiklos.
· Įsigytos 5 didelės komplektacijos  STEAM  laboratorijos.
· Įrengta žaidimų ir žaislų „biblioteka“.
· 50 % pedagogų  dalyvavo STEAM projektuose „Nuo sėklelės iki derliaus”, „Vanduo ir paslaptinga spalvų magija“, „Magiški kiaušiniai“.
· 100% pedagogų dalyvavo bendruomenės kūrybinių darbų parodoje „Šviečiantys moliūgai“, „Šviesk, žibinte, kad žemėje būtų šviesu“ bei bendruomenės veiklose „Vaikų Velykėlės“ , „Šokime kartu“, „Paauksuoti lapai suktinėlį šoka“, „Augo moliūgas vidury darželio“.

	1.2.Uždavinys. Tobulinti pedagogines kompetencijas. 
	Svarbiausi rezultatai ir rodikliai:
· 100% pedagogų dalyvavo Besimokančių Darželių Tinklo       užsiėmimuose (daugiau kaip 70 val. kiekvienas). 
· 100% mokytojų bei auklėtojų padėjėjų išklausė mokymus „Elgesio-emocijų sutrikimų turinčių vaikų elgesio korekcija“.
· 100 % mokytojų gilino žinias apie informacines technologijas, mokymo(si) metodus, STEAM galimybes darželyje, nuotolinio   ugdymo organizavimą įvairiose platformose: „Technologiniai sprendimai STEAM ugdyme“, „STEAM principų taikymas ikimokykliniame ugdyme“, „Interaktyvios kaladėlės STEAM ugdyme“, „Skaitmeninio ugdymo turinio kūrimas ir diegimas“ (Nr. 09.2.1-ESFA-Y-726-01-0001), praktinis seminaras „Microsoft Forms“ taikymas, konferencija „Įtraukusis darželis 2022“
· 100 % mokytojų dalyvavo nuotoliniame vizite į Family Lab Academy mini darželį (Suomija).
· 85 % mokytojų dalyvavo kursuose, mokymuose, seminaruose: „Patyriminis ugdymas darželyje“, muzikinių žaidimų integracija kasdieninėje darželio grupės veikloje, „Kaip per žaidimą supažindinti su raidėmis bei išmokyti skaityti?“, „Komandinis darbas – kas sudaro už vaiko ugdymą atsakingą komandą“, „Lytiškumo ugdymas ikimokykliniame amžiuje“, „Kaip kalbėti su vaikais apie karą Ukrainoje?“

	2. Tikslas.  Gerinti ugdomąją aplinką

	2.1.Uždavinys. Tobulinti saugią ir funkcionalią  vidaus bei lauko ugdymosi aplinką
	Svarbiausi rezultatai ir rodikliai:
· Atnaujinti visi vidaus baldai, ugdymo(-si) priemonės bei žaislai. Grupėse įrengti vaizdo monitoriai vaikų ugdymui bei tėvų informavimui.
· Įrengtas pojūčių (sensorinis) kambarys.
· Įrengta žaidimų „biblioteka“
· Perplanuotos lauko žaidimų aikštelių teritorijos, pastatytos naujos žaidimų sistemos.
· Įrengta „lauko klasė“ (kupolas) su internetiniu ryšiu.
· Paklotos minkštos dangos krepšinio/futbolo bei „kalnelių“ žaidimų aikštelėse.
· Paklota nauja žaidimų veja.
· Įrengta elektroninių vartelių bei įvažiavimo vartų  patekimo į darželį sistema (kiekviena šeima gavo  po vartelių atidarymo kortelę).
· Įrengtos darželio lauko teritorijos stebėjimo kameros
· Judėjimo negalią turintiems  ugdytiniams įrengtas  įvažiavimo tiltelis (pandusas) bei liftas.

	2.2.Uždavinys.  Vykdyti  Darželio kapitalinį remontą.
	Svarbiausi rezultatai ir rodikliai:
· 2022 metais  kapitalinio remonto metu apšiltinta cokolinė pastato dalis bei pastato fasadas, įrengta ir apšiltinta nauja stogo danga, atnaujintos šilumos, vandentiekio ir nuotėkų, lietaus surinkimo ir nuvedimo trasos, pakeisti langai ir durys, įrengta moderni šildymo – vėdinimo sistema, apšiltintos grindys, perplanuotos vidaus patalpos ir lauko erdvės.
· Pateikti reikalingi dokumentai „Energijos skirstymo operatoriui“ ir d augiau nei dvigubai padidinta bendroji elektros galia.
· Įrengta septinta 15 vietų ugdymo(si) grupė.
· Naujai perplanuotos bei įrengtos maisto gaminimo patalpos.



ŠVIETIMO KOKYBĖS RODIKLIAI

	Rodiklis
	Mokykloje

	Bendras mokinių skaičius
	130

	Iš jų:
	

	Ikimokyklinio ugdymo mokiniai
	120

	Priešmokyklinio ugdymo mokiniai
	10

	Nepatenkintų prašymų skaičius (pirmu pasirinkimu) spalio 1 d.
	4

	Specialiųjų ugdymosi poreikių turinčių mokinių skaičius
	37

	Specialiųjų ugdymosi poreikių turinčių mokinių dalis (proc.)
	28 %

	Negalią turinčių mokinių dalis nuo mokinių, turinčių specialiųjų ugdymosi poreikių (išskyrus dėl išskirtinių gabumų), ugdomų integruotai mokykloje
	8 %

	Darbuotojai
	Skirtų etatų skaičius
	Užimtų etatų skaičius
	Darbuotojų skaičius

	Direktorius
	1
	1
	1

	[bookmark: _Hlk123993477]Pavaduotojas ugdymui
	0,5
	0,5
	1

	Pavaduotojas ūkio reikalams (ūkvedys)
	0,5
	0,5
	1

	Ikimokyklinio ugdymo mokytojai
	11,55
	11,55
	10

	Priešmokyklinio ugdymo mokytojai
	1
	1
	1

	Meninio ugdymo pedagogas
	0,6
	0,6
	1

	Nepedagoginiai darbuotojai 
	16
	16
	17

	Mokytojų, dirbančių pilnu (ir didesniu) etatu, dalis (proc.)
	64%

	Aukštos kvalifikacijos mokytojų (metodininkų ir ekspertų) skaičius
	3

	Aukštos kvalifikacijos mokytojų (metodininkų ir ekspertų) dalis (proc.)
	25%

	KOMENTARAS 
Visi pedagoginiai ir nepedagoginiai etatai yra užimti.
Septyni pedagogai dirba didesniu krūviu, nei 1 etatas. Tai šiek tiek neramina visuotinių epidemijų akivaizdoje.
Vienas darbuotojas (mokytojas), dirbantis grupėje, turintis nepedagoginį bakalauro išsilavinimą, siekia pedagogo kvalifikacijos (mokosi Kauno kolegijoje)


	Švietimo pagalbos specialistai
	Skirtų etatų skaičius
	Užimtų etatų skaičius
	Darbuotojų skaičius

	Logopedas
	1
	1
	2

	Specialusis pedagogas
	-
	-
	-

	Psichologas 
	-
	-
	-

	Mokytojo padėjėjai spec. poreikių vaikams
	2
	2
	3

	KOMENTARAS 
Darželyje ugdomi 37 vaikai su vienokiais ar kitokiais sutrikimais.  Su 10 didelių poreikių vaikų  dviem etatais  dirba 3 mokytojo padėjėjai.
Nuo 2023metų  sausio  mėnesio, rajono tarybos sprendimu, darželiui skiriamas  dar vienas mokytojo padėjėjas etatas  bei 0,5 etato psichologo.  Kauno rajono pedagoginė psichologinė tarnyba 24 vaikams skyrė reguliarias kassavaitines  psichologo konsultacijas.

	Mokyklos patalpų plotas, tenkantis vienam mokiniui (kv. m)
	8,1

	Mokyklos mokymo lėšos (Eur)
	215364,0

	Mokyklos aplinkos lėšos (Eur)
	402003,0

	Mokymo lėšos, tenkančios vienam mokiniui (Eur)
	1656,65

	Aplinkos lėšos, tenkančios vienam mokiniui (Eur)
	3092,33

	Mokymo ir aplinkos lėšos, tenkančios vienam mokiniui (Eur)
	4748,98

	Specialiosios lėšos (tėvų įnašai edukacinėms erdvėms ir paramos lėšos) (Eur)
	32886,42

	Mokymo lėšos, panaudotos mokymo priemonėms įsigyti, tenkančios vienam mokiniui (Eur)
	38,82

	KOMENTARAS
Įstaigos lėšos naudotos racionaliai ir taupiai. Visi sprendimai derinti su darželio bendruomene  bei darželio taryba.


	Vidutinis ikimokyklinio, priešmokyklinio ugdymo mokytojo darbo užmokestis (bruto, Eur)
	1966,0







PROBLEMOS IR JŲ SPRENDIMAI

	Eil. Nr. 
	Problema
	Problemai spręsti taikytos priemonės

	Pasiekti teigiami pokyčiai dėl priemonių įgyvendinimo
	Jeigu neišspręsta, kokių tolesnių veiksmų bus imamasi

	1.
	Pedagogų trūkumas
	Į grupę pakviestas dirbti ne pedagogas. Tai yra laikinas sprendimas
	Darbuotojas studijuoja Kauno kolegijoje  Ikimokyklinio ugdymo programą
	-

	2.
	Didelis pedagogų darbo krūvis
	Septyni pedagogai dirba didesniu nei 1 etatas krūviu.
	Sudaryta bendradarbiavimo sutartis su Kauno kolegijos menų ir ugdymo fakultetu.
	-


				
